Kultur- og likestillingsdepartementet

Postboks 8030 Dep

0030 Oslo

postmottak@kud.dep.no

Oslo, 14. juni 2025

**3000 lokale lag og foreninger står i fare for å miste sin viktigste inntektskilde.**

Kan kulturministeren og departementet sitte å se på at det skjer?

**Innledning**

Helt siden etableringen av Bransjeforeningen for samfunnsnyttige

lotteriformål (BSL) i 2012 har vi støttet opp om den norske enerettsmodellen

og et ansvarlig spill politikk i Norge. Vi står helt og holdent inne for at alt

pengespill må skje med hensynet til ansvarlighet som forutsetning, og som

grunnlag for utformingen av politikken.

Samtidig ser vi nå at den nye pengespilloven, med tanke på den delen som

regulerer bingo, har noen konsekvenser som neppe har vært lovgivers

intensjon. Hensynet til ansvarlighet må kunne kombineres med hensynet til

de 3000 organisasjoner som i dag har tilskudd fra bingo som nærmest en

forutsetning for egne aktiviteter og drift.

Våre innspill i dag har til hensikt å forsøke å tilpasse de kommende

reguleringene slik at både hensynet til sårbare spillere og hensynet til

overskuddsmottakere fra bingo, blir ivaretatt.

**Status utvikling 1. juni 2025**

* Etter innføring av den norske pengespilloven i 2023 viser tall fra

Lotteri- og Stiftelsestilsynet at antall bingohaller i Norge blitt redusert

fra 237 til 187 ved årsskiftet 2024-2025. Ytterliggere fem bingohaller

er avviklet hittil i 2025. Dette betyr at mer enn 25 % av bingohallene

nå har avviklet sin virksomhet.

* Samlet betyr dette at omsetningen i bingo går ned og at mer enn 825

frivillige lag og foreninger har mistet alle sine inntekter fra bingo bare i

løpet av de siste to årene. Dette utgjør ca. 71 millioner kroner.

* 1. januar 2025 ble det innført krav om registrerte bingospillere i Norge.

Det viste seg at det var flere spillere som ikke ønsket å registrere seg

og med det oppgi personlig informasjon. Dette medførte færre

bingospillere i hallene ved årets fire første måneder, noe som igjen

førte til redusert omsetning. Dette er den samme tendensen som Norsk

Rikstoto opplevde da de innførte registrert spill.

**Tapsgrenser med virkning fra 1.september 2025.**

Tapsgrenser på kr 4 400,- per måned per spiller og kr 900 per dag per spiller

per hall kan få følgende konsekvenser:

* Etter innføringen av registrerte spillere også for bingo, kan

bingobransjen ta ut rapporter om spillernes forbruk på individ nivå

* En samlet bingobransje arbeider nå med å utarbeide en rapport som

dokumenter antall spillere som spiller for mer enn det foreslåtte nivået

på tapsgrenser, og hvor stor andel dette utgjør av omsetning i den

enkelte bingohall. (Denne oversikten vil gi bingobransjen og

tilsynsorganer bedre forutsetninger for å beskytte sårbare spillere, og

for å kunne sette inn tiltak for å opprettholde omsetningen).

* Foreløpige tall som vi har tatt ut fra ca. 60 bingohaller, viser at

omsetningen vil bli redusert fra 25 til 40 prosent for disse hallene med

en månedlig tapsgrense på kr 4 400,-

* Med en omsetningssvikt på mellom 25 – 40 prosent vil det bety kroken

på døra og stengte haller over hele Norge.

* Dette vil være svært dramatisk for de ca. 3000 formålene som henter

eller har hentet formålsinntekter fra bingo.

For mange av disse lokale lag og foreninger, er inntekter fra bingo den

største og viktigste inntektskilden. Flere lokale lag og foreninger rapporterer

tilbake til BSL, at dersom bingoinntekten bortfaller, så blir de lokale tilbudene

kraftig redusert og for noen vil de opphøre helt. Disse utgjør i dag grasrota i

norsk frivillighet.

**BSLs utgangspunkt:**

BSL har siden etableringen i 2012 støttet opp om den norske

enerettsmodellen og en ansvarlig spill politikk i Norge.

Bransjeforeningen har selv foreslått:

* Ansvarlig spillpolitikk
* Registrert spill
* Forbud mot Autoplay
* Tapsgrenser

**Våre forslag:**

* Nivået på tapsgrenser endres fra kr 900,- per dag og kr 4 400 per

måned per spiller til kr 900 per dag og kr 9 000 per spiller per

hall per måned.

* De foreslåtte tapsgrensene bør kun omhandle databingo ( sidespill), da

hovedspill ikke er å anse som et problemspill. Dette viser

resultatene fra den siste befolkningsundersøkelsen.

* Bingospillere skal kunne registrere seg for nettspill på digitale

plattformer med virkning fra 1. september 2025.

* Hovedspillsomsetning som i dag er på kr 2 000 000 per hall per år,

endres til samlet i hovedspillomsetning i hall og på nett.

**Avslutning**

Stortinget har med den nye pengespilloven lagt grunnlaget for regulering av

alt pengespill i Norge, også bingo. Når det nå viser seg at loven kan få

utilsiktede virkninger med nedleggelse av bingovirksomhet over hele landet,

og derav bortfall av inntekter for foreninger som har avtaler med bingohaller,

faller ansvaret for å sikre bingohallene på regjeringen og

Kulturdepartementet.

BSL mener at departementet må se på og endre de foreliggende forslagene

til regulering av bingo. Da er det departementet som fremmer og eier forslag

som evner å forene hensynet til sårbare spillere, med hensynet til de 3000

frivillige lag og foreninger som i dag mottar i gjennomsnitt om lag 86 000,-

kroner fra bingohaller over hele landet.

Det ansvaret håper vi Kulturdepartementet og regjeringen tar nå.

Med vennlig hilsen

Lars Johan Evensen

Styreleder

Tom Tvedt, styremedlem, Norsk forbund for utviklingshemmede

Per Tøien, styremedlem, Norges idrettsforbund

Karsten Aak, styremedlem, Norges Blindeforbund

Knut Berntsen, styremedlem, Hønefoss Ballklubb

Gørill Ervik, styremedlem, Maxspill AS